Linkies Stainless Steel Opener Tools
$11.95 Bead Loader Looper
$6.95 Linkies MicroRing Universal Opener Tool $11.95 Category Site Map on December 4, 2013 08:45 am
Source Skew (Vimeo) The Making of Skew (Vimeo)
Related Items design video interface ui ios skeuomorphism skew Skakerings van speldekussings | Netwerk24
Skakerings van speldekussings
Deur Anna Celliers 15 September 2018 00:00
Speldekussing (Leucospermum) is ’n geliefde struik wat van Julie tot Desember ’n glansryke beeld in tuine oral in die land bied. Die oorspronklike spesie kom in skakerings van oranje tot rooi, met baie kultivars in ander dele van die wêreld.
Leucospermum Cordifolium, die gewildste speldekussing, gee jou massas langdurige snyblomme gedurende die lente.
Leucospermum is ’n genus van ongeveer 50 spesies blomplante in die familie, Proteaceae. Die meeste spesies is inheems aan die Wes-Kaap. As jy weet hoe om vir hierdie lieflike speldekussinghibriede soos Leucospermum Succession te sorg, sal dit jou maande lank met baie snyblomme beloon. Vandeesweek kyk ons onder meer na voeding en snoeigebooie as dit by dié spesiale plante kom.
Die area om die plante moet vry van onkruid wees, maar moenie om dit skoffel nie. Trek onkruide eerder met die hand uit sonder om die grond enigsins te versteur. As dit voel asof jy die plant gaan ontwortel, sny eerder die onkruid teen die grond af of druk met jou een hand plat op die grond om die onkruid en trek dit saggies met die ander hand uit.
Speldekussings is aangepas om in arm grond te groei met ’n wortelstelsel wat heeltemal in staat is om voedingstowwe te gaan soek. Die plante is uiters sensitief vir addisionele kunsmisstowwe.
Moenie beenmeel gebruik nie.
Moenie fosfate in enige vorm gebruik nie.
Moenie sampioenkompos, hoendermis of enige ander kraalmis gebruik nie.
’n Speldekussing word ’n redelike groot struik (tot 1,5 m hoog en 2 m breed, afhangende van die spesie of hibried) en produseer baie spreidende sytakke wat die bloeiwyses op die punte dra. Om ’n plant met ’n netjiese vorm vir ’n lang tyd te geniet, is basiese snoeiwerk nodig:
Sny die blomme af vir die vaas of as hulle afgeblom het deur die steeltjie terug te sny totdat daar sowat 10-15 cm oorbly op die plant.
Sny krom en swakgroeiende stamme in die middel van die bos uit om lig en lug toe te laat. Dit verminder die moontlikheid van peste en plae aansienlik.
Verwyder sygroei wat op die grond lê of afwaarts groei.
Snoei indien nodig in die laatwinter in die eerste jaar ná die plantery en dan elke jaar in die lente direk ná die blomtyd. Deur die blomme gereeld te pluk is ook ’n manier om die plante mooi te vorm.
Moenie in ouhout, veral waar die blare nie gesond en groen voorkom nie, insny nie.
Raad vir ryptuine
Goed gevestigde plante kan ligte ryp verduur, maar die blomme sal dalk beskadig word, so maak maar voorsorg. Dis ook beter om die plante in koue klimate waar ryp wel voorkom in die lente te plant. Beskerm jong plante (die eerste twee jaar) met rypdoek.
Selfs al is ’n tuin met baie ruimte jou nie beskore nie, kan jy steeds jou speldekussings in potte op ’n sonnige plek kweek en die blomme geniet solank hulle daar is. Behandel hulle soos enige ander seisoenale blomplant en gooi dit op die komposhoop of gee weg aan ’n tuinvriend wat wel plek daarvoor in die tuin het. Onthou: As ’n mens die prys van ’n groot bos vars snyblomme opweeg teen die prys van ’n hartsplant vol blomknoppies wat die een ná die ander oopgaan en lank bly blom, het jy nog steeds waarde vir rande gekry!